Die formule van besluitneming | Marlene Jordaan – murphy se wet
Die formule van besluitneming
Posted on Maart 23, 2012 by Marlene Jordaan
Wat is die formule vir besluite? Waar kan ‘n mens dit op die internet gaan soek?
Iemand het een keer vr my gesê as ek ‘n groot besluit moet neem, moet ek die voordele en nadele in kolomme gaan neerskryf en dan sal die antwoord vir my duidelik word. Dis mos logies, as daar meer goed in die minus-kolom staan, dan moet ek dit nie voortgaan met wat ek wil of nie wil nie.
Vir my is daardie benadering windskeef. Nie oor dit ‘n slegte benadering is nie, maar omdat ék later nie meer weet of iets in die plus- of minuskolom tuishoort nie.
Hierdie raad, soort van deur myself uitgewerk uit ondervinding en ook aan my meegedeel deur ander regterbreiners, gaan beter af: Skryf die twee opsies op twee stukkies papier neer. Sit dit in ‘n houer. Skommel. Steek jou hand in en neem een, sonder om te kyk, natuurlik.
Die oomblik wanneer jy die papier uittrek, daardie millisekonde voor jy kyk watter een jy getrek het, luister jy baie hard na jou hart. Hy gaan vir jou sê watter een jy wil/moet doen, nog voor jy gekyk het.
Dit werk genuine.
Dit geld groot en klein besluite. Soos moet jy weggaan uit ‘n dorp en trek, of wil jy sjokolade of vanilla-roomys hê?
Wag, waar is my papiertjies?
This entry was posted in Ander tiksels and tagged afrikaans,hoe neem ek 'n besluit,murphy,nadele,opweeg,voordele by Marlene Jordaan. Bookmark the permalink.
32 thoughts on “Die formule van besluitneming”
Toortsie on Maart 27, 2012 om 8:02 vm said:
Ek word soms gedwing om ‘n vinnige besluit te maak, en dit deur mense wat die ding al vir dae oordink…. en dan is EK die een wat die moeilikheid kry as dit ‘n verkeerde besluit was! Ai!! 😦
murphy on Maart 27, 2012 om 8:35 vm said:
Hou jou dom!
pienkpantoffels on Maart 26, 2012 om 11:40 nm said:
Ek haat besluite. Ek kan lank tob en tob en dan as ek besluit sal ek altyd wonder of dit die regte een was. In die vervolg gaan ek die papiertjie ding probeer.
murphy on Maart 27, 2012 om 8:34 vm said:
Wat ook werk is om ‘n muntstuk op te gooi en ‘n besluit aan die kop en ‘n besluit aan die stert te koppel. Dan, terwyl hy om en om spin, luister jy na jou hart oor wat jy wil hê moet bo land.
Charms on Maart 26, 2012 om 9:13 nm said:
Dit klink nou ‘n beter plan. Ek moet self ‘n groot besluit neem en sal dit op die proef stel. Sterkte met joune!
Flenters on Maart 26, 2012 om 3:37 nm said:
Ha! Bly om jòu te sien!
murphy on Maart 26, 2012 om 3:44 nm said:
Ek het nou die dag iemand van jou hoor praat, by ‘n landbouding waar ek was, toe wonder ek of jy ooit weer gaan skryf.
murphy on Maart 26, 2012 om 3:49 nm said:
Ek bedoel blog.
Flenters on Maart 26, 2012 om 3:57 nm said:
Ek begin maar weer van voor af – dis nou die derde blogspasie. Of ek met my wit kierie my weg sal vind om weer gemaklik rond te dwaal sal ek moet sien.
Meeste ouens op “landboudinge” praat hul bekke verby…….
murphy on Maart 26, 2012 om 4:03 nm said:
Daar is kort-kort vir my van die verhoog af beduie: “Moet my nou nie hieroor aanhaal nie…:”‘
Flenters on Maart 26, 2012 om 8:15 nm said:
Iewers moet jy my meer vertel (as dit vertelbaar is) – ‘n mens weet nie aldag wat feit en verdigsel is nie (flentergat@yahoo.co.uk)
murphy on Maart 26, 2012 om 4:04 nm said:
Hierdie is ‘n lekker blogplek. Follow so veel as wat jy kan, dan kom ‘n mens gou in die ding.
groenwyn on Maart 29, 2012 om 6:03 nm said:
Jy pleeg onreg om nie te blog nie! Die troepe roep…
Son on Maart 23, 2012 om 3:46 nm said:
Besluite wat met die kop geneem is, het my die liefde van my lewe gekos. Pity ek het nie destyds daardie papiertjie-in-die-hoed manier van jou geken nie 😦
murphy on Maart 26, 2012 om 2:10 nm said:
Oei, en hartsbesluite het my ook al groot mistykies laat maak. Dis ‘n tweesydende swaard!
Mevrou is oppad na heelword on Maart 23, 2012 om 2:32 nm said:
Sjokolade roomys asb.
Dit is makliker (nie maklik nie maar slegs ‘n makliker besluit) om te trek wanneer jy op jou eie is as wat jy nog gesinslede het aan wie gedink moet word.
Niks is eenvoudig in die lewe nie.
Ek hoop jy kon die regte besluit neem …
murphy on Maart 26, 2012 om 2:09 nm said:
Dankie Mevrou! Ek weet ek sal.
Mevrou is oppad na heelword on Maart 28, 2012 om 3:21 nm said:
Hoe lyk dinge vandag Murphy?
murphy on Maart 29, 2012 om 11:32 vm said:
Nog moerse deurmekaar, maar ek donner voort!
Mevrou is oppad na heelword on Maart 29, 2012 om 2:21 nm said:
Een van die dae is alles platgestryk!!
murphy on Maart 29, 2012 om 2:23 nm said:
Dink jy my plooie ook? :)))
Mevrou is oppad na heelword on Maart 29, 2012 om 2:44 nm said:
Maar natuurlik! Jy moet net ‘n paar slakke daarop laat kruip 😀
murphy on Maart 29, 2012 om 2:59 nm said:
Ek dog ek bol in my broek toe ek daai ding sien.
Mevrou is oppad na heelword on Maart 29, 2012 om 3:06 nm said:
Ek gril my vrek as ‘n slak oor my moet kruie!!
MaanKind on Maart 23, 2012 om 11:51 vm said:
IS dit nodig om te oorweeg? En te kies? Is dit nie een van daardie voor die hand liggende goed nie? Waar dit net vrees vir die onbekende is wat besluitneming terughou?
murphy on Maart 23, 2012 om 2:28 nm said:
Ja, dit is nodig, in die geval, omdat dit lewensgevolge het. Dis nie so voordie hand liggend as wat dit blyk nie…Ek moet in elk egval nog eers baie info kry. ..:(
Johan on Maart 23, 2012 om 10:52 vm said:
Ek is self een van daardie mense wat die voordele en nadele van ‘n besluit opweeg. As dit egter by roomys kom verkies ek om met my hart te besluit.
murphy on Maart 23, 2012 om 2:26 nm said:
Ek maak, tot my eie nadeel, die meeste van belsuite met my hart. Ek het al lekker afgetjop daaroor. Maar kolomme werk genuine glad ne vir my nie.
Daar lê ‘n groot besluit vir my voor, en ek het egter besluit om die kolomme dies lag in tespan, in samewerkig met my baie logiese wederhelf. Want hierdie een is te groot vir die hart alleen.
Celia Neveling on Maart 23, 2012 om 9:58 vm said:
Soms moet ‘n mens net dankbaar wees dat jy nog besluite kan neem, dit is daardie ander mannetjie wat ek mee sukkel, daardie een waar jy iets MOET doen, of jy nou lus het of nie.
murphy on Maart 23, 2012 om 2:23 nm said:
Met ander woorde: DIE BAAS!
beadyeyedhoneybadger on Maart 23, 2012 om 9:53 vm said:
Jy slaan die spyker op sy kop, daar is eenvoudig nie ‘n beter manier nie.
Dis die universe wat op mens se kop piepie as dit gebeur. Dis lekker.